
CHOREA  SANCTI  VITL 


Generis  nervosi  vera  natura  inodusque 
operandi  tanta  obscuritate  adhuc  sunt 
involuta,  ut  in  morbis  quibus  obnoxium  est 
investigandis,  parum  vel  quidem  nullum  fruc¬ 
tus  ex  consideratione  causarum  proximarum 
oriri  potest.  Magis  in  rem  erit  symptomata 
diligenter  observando,  causas  praedisponentes 
vel  excitantes,  si  fieri  potest,  deprehendere  ; 
has  enim  removendo,  rationem  medendi  feli¬ 
cem  saepe  attingemus.  Hujusce  naturae  est 

A  morbus 

morbus  de  quo  in  hac  dissertatione  pauca  di¬ 
cere  proposui :  nec  quidem  alia  est  corporis 
humani  affediio,  cujus  naturae  et  curationis 
scientia  medicis  magis  impedita  fuisse  vide¬ 
tur,  theoriae  vice  experientiae  auscultantibus. 

Hic  morbus  primo  a  Sydenhamo,  accurate 
descriptus  est.  Galeno  aliisque  ante  eum 
cognitum  esse,  facile  ostendi  possit ;  ut  rem 
vero  parvi  momenti,  liibenter  praetereo.  Nos- 
tra  aetate  tamen  magis  frequens  esse  videtur, 
quam  dum  vixit  Sydenhamus.  Etsi  enim 
experientia  ejus  tam  late  patebat,  quinque 
tantum  exempla  Choreae  vidit,  et  etiam  haec 
magnum  numerum  putavisse  videtur,  cum 
dicit,  ‘‘  Haud  pauciores  quinque  et  vidi  et 
sanavi.”  Morbum  hodie  multo  saepius  oc¬ 
currere,  scripta  medicorum  recentiorum  satis 
testantur.  Anno  praeterito,  ter  quatuorve  ex¬ 
empla  in  Nosocomio  Edinburgensi  ego  ipse  vi¬ 
di.  Hanc  frequentiam  majorem  quodammo¬ 
do  forsan  explicare  possimus,  cum  luxuriae  in¬ 
crementum  intueamur  ;  quae  non  solum  cor¬ 
pus  debilitando,  omnibus  morbis  nervosis  ma¬ 
gis  pronum  reddit ;  sed,  ut  infra  videbitur, 

ad 

ad  unam  ex  causis  choreae  excitantibus  ma¬ 
xime  communem  gignen^dam  adjuvat. 

I 

/ 

HISTORIA  MORBI. 

"i 

Huj  us  morbi  aggressionibus  praecipue  ob¬ 
noxii  sunt  impuberes,  inter  decimum  et  deci¬ 
mum  quarrtum  annum  aetatis.  Interdum  vero 
juniores,  vel  etiam  infantes,  adoritur ;  nec 
desunt  exempla  in  quibus,  adultis,  in  vigesimo 
anno  vel  p6st,>  impetum  fecit.  Mulieres  quam 
viri  multo  saepius  in  choream  incidunt.  Dr 
Heberden  affirmat,  iliorum  quos  sub  hoc  mor¬ 
bo  laborantes  viderat,  puellas  quater  numero 

» 

majores  esse  quam  pueros.  Harum  iterum  il- 

i 

lae,  quarum  habitus  corporis  laxior  est,  et  mens 
irritabilior,  magis  frequenter  chorea  aifed^ 
sunt. 

Verno  tempore  smpissime  adoriri  dicitur  : 
hoc  vero,  utrum  ita  sit,  necne,  haud  certum  es¬ 
se  mihi  videtur. 

Aliquandiu  plerumque  choream  antecedit 
aliquid  debilitatis  et  torporis  membrorum,  co¬ 
mitantibus 

mitantibus  subinde  spasmis  levibus.  Non- 
nunquam  praegrediuntur  dolores  rheumatici, 
cum  vertigine  et  ventriculi  molestia. 

Hoc  modo  vero,  generaliter  se  prodit : — Om¬ 
nes  motus  voluntarii  corporis  celerius  quam 
antehac  et  qiiasi  raptim  peraguntur  :  Unum 
ex  membris  inferioribus  infirmum  atque  in¬ 
stabile  videtur,  quod  aeger  in  gressu  trahit  po¬ 
tius  quam  attollit,  ut  fit  in  paralyticis:  Vo¬ 
luntati  indies  minus  minusque  obtemperant 
musculi,  et  motus  abnormes  pedis  brachiique 
ejusdem  lateris  cito  fequuntur,  quae  nec  horae 
momento  in  uno  loco  continere  potest  ^ger, 
neque  ullum  motum  spontaneum  efficere  va¬ 
let,  nisi  post  multos  conatus,  membro  huc  il¬ 
luc  diu  incassum  agitato  priusquam  consilium 
perficit.  Hoc  potissimum  notabile  fit,  cum 
vas  potu  repletum  ori  apportare  vult  aeger,  ut 
bene  a  Sydenhamo  descriptum  :  Mille  gesti¬ 
culationes  exhibet,  antequam  prope  adferre 
potest  ;  dein  raptim  et  tanquam  avide  exhau¬ 
rit.  Indies  accrescente  morbo,  motus  tandem 
fere  constantes  fiunt.  Hi  motus  enormes  u- 
num  latus  solummodo  plerumque  afficiunt : 

hoc 

hoc  vero  nequaquam  universe  Revenit.  TJbi 
vehemens  est  morbus,  non  solum  omnia  mem¬ 
bra  laborant,  sed  caput  etiam,  et  corporis 
truncus.  Interdum,  varias  adiiones  miras  per¬ 
ficit  '  aeger,  et  saltandi  et  currendi,  quarum 
plus  quam  unum  auctoribus  enarratur  exem¬ 
plum  Motus  convulsivi  musculorum  fa¬ 
ciei  et  labiorum  haud  raro  occurrunt,  ita  ut 
exhibeatur  nonnunquam  risus  Sardonicus ; 
et  fere  in  omnibus  quodammodo  afficitur  lin¬ 
gua,  et  aeger  distinde  et  articulatim  voces  ef¬ 
ferre  nequit.  In  quibusdam  potestas  loquen¬ 
di  omnino  amissa  est.  Progressu  morbi,  mo¬ 
tus  involuntarii  interdum  ab  uno  ad  aliud  la¬ 
tus  transmutantur  Inter  somnum  ut  pluri¬ 
mum  minuuntur,  et  in  multis  prorsus  quies¬ 
cunt  ;  in  aliis  vero  haud  imminuti  perstant, 
et  somnus  saepenumero  perturbatus  est. 

Vultus  in  hoc  morbo  magnam  debilitatem 
denotat,  et  frequenter  speciem  fatuitatis  pro- 
fert.  Et  quidem,  ubi  gravis  est  morbus',  aut 

diu 


1 


^  Vide  Duncan’s  Annals  oi  Medicine  for  i8oi.” 

diu  persistit,  magna  mentis  facultatum  imbe¬ 
cillitas  supervenit. 

Saspe  etiam  comitantur  mirae  illae  pertur¬ 
bationes  animi,  quas  in  hysteria  videmus ;  ut 
.proclivitas  ad  lacrymas  sine  causa  ulla  mani¬ 
festa. 

Cibi  appetentia  in  chorea  varie  afficitur; 
interdum  naturalis  est ;  alio  tempore  praeter 
naturam  audla  est,  ut  in  exemplo  quodam  a 
Dodore  Whytt  memorato  evenit*.  Sed  in 
plerisque  aegrotis,  quos  aut  vidi  aut  de  qui- 
bus  in  audoribus  legi,  magnopere  diminuta 
est. 

Alvus  plerumque  tarda  est,  vel  si  regularis, 
evacuationes^parcae  dejiciuntur.  Abdomen  non- 
nunquam  tensum  et  tumidum  est. 

Haec  sunt  signa  praecipua  quae  in  chorea 
cernuntur,  et  quidem  tali  constantia  in  omni¬ 
bus  apparent,  qualis  morbum  peculiarem  de¬ 
notant.  Variatur  diversis  temporibus,  prout 

musculi 


*  Vide  Whytt  on  the  Nerves/^ 

musculi  diversi  afFedli  sint,  vel  prout  magis 
minusve  motus  sint  enormes. 

Dicitur  a  Culleno,  in  quibusdam  locis 
quasi  epidemicum  occurrere  ^  idemque  obser¬ 
vatum  est  in  Nosocomio  apud  Mediolanum  in 
Italia*.  In  his  exemplis  praeter  vim  causae 
cujusdam  communis  excitantis,  verisimile  est 
principium  imitandi,  quod  in  hysteria  et  epi¬ 
lepsia  tantum  valere  inventum  est,  ad  morbum 
propagandum  adjuvare. 

In  definitione  Culleni  dicitur,  motus  ex 
parte  voluntarios  esse,  et  proculdubio  saepe 
augeri  videntur,  aegri  voluntate  quasi  procli¬ 
vitati  cuidam  cedente,  aut  studio  adstantes 
oblectandi.  Motus  fere  semper  majores  fiunt 
dum  aliquis  aegrotum  aspeCtet ;  et  in  puella 
quam  in  Nosocomio  Edinburgensi  vidi,  etiam 
post  amotus  est  morbus,  adventu  medici  re¬ 
dire  solebant.  Elcec  autem  proclivitas  symp¬ 
toma  morbi  revera  esse  videtur  :  imbecillitas 
quaedam  mentis  pariter  ac  ullum  alium  ex 

symptomatibus. 


*  Vide  Duncan^s  Medical  and  Surgical  Journal, 
No. 

symptomatibus,  causa  morbi  originem  ducens^ 
qua  fit  ut  %^oluntas  nimium  d  ebilis  est  ad  pro¬ 
pensionem  motui  in  membris  afFedtis  resisten¬ 
dam.  Nec  cum  magnam  mentis  mobilitatem 
in  hac,  ut  in  aliis  nervorum  afFedlionibus  con¬ 
sideremus,  mirum  videbitur,  conspedlu  adve¬ 
narum  aegrum  ^que  commoveri,  ac  ab  alia 
quadam  causa  excitante.  Dicit  equidem  Dr 
Heberden,  nisum  fortiorem  potestatis  volen¬ 
di,  motus  interdum  paulisper  superare,  ut  in 
aegro  qui  cit6  currere  sed  nullo  modo  ambu¬ 
lare  potuit.  Hoc  vero  tantum  ostendit,  quam 
paululum  penes  arbitrium  sunt  motus.  Idem 
in  ebriis  evenit :  in  his  tamen  instabilitas  in 
gressu  ne  omnino  quidem  est  voluntaria.  Por¬ 
ro,  si  ex  parte  voluntarii  essent,  motus  haud 
ita  constanter  in  eadem  membra  se  cohibe¬ 
rent. 

Hi  qui  semel  sub  chorea  laboravere,  in  eaim 
iterum  relabi  procliviores  esse  dicuntur.  Se 
ita  esse  invenire  negat  Heberden.  Fieri  ta¬ 
men  potest,  ut  eadem  causa  excitans  saepe  in 
eodem  redeat,  et  sic  denuo  morbum  inducet. 


DIA 

DIAGNOSIS. 

Quoad  diagnosin  in  hoc  morbo,  fere  nihil 
dicere  necessarium  erit.  Signa  ut  plurimum 
nimis  manifesta  patent,  quam  ut  judicio  falli 
possimus.  Exempla  tamen  abnormia  identi¬ 
dem  contingunt,  ubi  symptomata  morborum 
variorum  ita  commixta  sunt,  ut  difficile  fiat 
cui  generi  pertineant  discernere. 

Paroxysmos,  exempli  gratia,  epilepsiam  re¬ 
ferentes  interdum  excipiunt  motus  irregula¬ 
res,  quales  antea  in  chorea  se  ostendere  dixi¬ 
mus,  et  his  progredientibus  paroxysmi  subinde 
redeunt.  Quinetiam  spasmos  universos  ut  in 
tetano  laborantibus,  nonnunquam  evenire  cog¬ 
nitum  est.  Cuncli  quidem  morbi  qui  nervosi 
dicuntur,  ardum  inter  se  nexum  habere  vi¬ 
dentur,  et  alius  alio  sensim  saepe  accedere. 
Inter  talia  autem  symptomata  dignoscere, 
opinionum  hominum  quam  usus  saepius  inter- 
est :  enimvero  ex  eadem  causa  excitante  ple¬ 
rumque  nascuntur,  qua  submota,  haec  omnia 

B  evanescent, 

evanescent,  quas  igitur  imprimis  vel  solum 
medici  attentionem  defigere  debet.  In  ple- 
risque  vero  casibus,  inter  choream  et  afFedio- 
nes  epilepticas,  satis  faciliter  dijudicare  pos¬ 
sumus,  eo  quod  in  chorea  motus  non  in  pa¬ 
roxysmis  impetum  faciunt,  neque  sopor  eos 
sequitur;  dum  natura  eorum  enormis,  a  tre- 
moribus  paralyticis  vel  convulsivis  affatim  di¬ 
stinguunt. 


PROGNOSIS. 

Hic  morbus  perraro  lethalis  est,  etsi  in  ta¬ 
bulis  mortuorum  apud  Londinum  anno  prae¬ 
terito  editis,  duo  Choreas  Sandi  Viti  succu¬ 
buisse  dicuntur.  Saepe  vero  diu  aegrum  in¬ 
festat,  et  denique  paralysin  membrorum  in¬ 
ducit.  In  epilepsia  etiam  semel  atque  ite¬ 
rum  desinere  compertus  est. 

Sententia  quoad  eventum,  vi  symptoma¬ 
tum  dirigenda  est ;  aegri  necnon  aetate,  at¬ 
que  causis  ex  quibus  oriri  videtur.  Cum  a- 
grum  ineunte  astate,  scilicet  ante  vel  circiter 

pubertatis 

pubertatis  periodum,  aggreditur,  eventum 
felicem  plerumque  promittere  possumus.  Ast 
ubi  adultos  vel  senescentes  adoritur,  est  cur 
timeamus  ne  causa  quaedam  solita  fnagis  fixa 
et  valida  lateat ;  quae  denique  epilepsiam,  vel 
alium  morbum  aequd  timendum,  gignat.  A 
lusione  cerebri  organica  aliquando  chorea 
oriri  didla  est ;  et  si  ita  sit,  spem  angustissi¬ 
mam  esse  satis  manifesti  patet. 

Signum  est  sanitatis  redeuntis,  ubi  musculi 
gradatim  voluntati  magis  obtemperant,  vul¬ 
tusque  fit  hilarior  ;  cum  aeger  magis  distindte 
proloquitur,  et  firmiter  incedit. 


CAUS^  REMOTA. 

Conditionem  esse  generis  nervosi  specia¬ 
lem  quae  corpus  chorea  pronum  reddit,  eo 
verisimilius  videtur,  quod  rarissime  occurrit 
morbus  pro  frequentia  causarum  qu^  inter 
dum  illum  inducere  reperta  sunt.  Qualis  sit 
haec  conditio,  quodammodo  ostendit  habitus 
corporis  illorum  qui  choreae  praecipue  sub- 

'  jedli 

jedi  sunt,  juvenes  scilicet  sexus  utriusque, 
sed  potissimum  puellae  tenerae,  prope  puber¬ 
tatis  aetatem,  quando  systema  nervosum  facil- 
lime  irritatione  qualicunque  convellitur.  Hiec 

est  qucC  a  CuLLENo,  et  aliis^  mohilitas  nervo- 

« 

rum  nominata  est ;  eadem  qu^  in  hysteria  et 
epilepsia  cernitur,  qua  et  corpus  et  mens  stimu¬ 
lis  levissimis  affici  proclivia  fiunt.  H^c  mo- 
bilitas  aliquando  nobis  congenita  esse  vide¬ 
tur,  nec  ad  aetatem  provedam  relinquit.  Saepe 
etiam  a  luxuria  nascitur,  et  alimentis  lautiori¬ 
bus  quibus  infantibus  nimis  frequenter  indul- 
gent  parentes.  Omnia  denique  quae  corpus  ple¬ 
num  reddunt,  hant  conditionem  gignunt ;  et 
inter  li^c  nihil  magis  quam  vita  sedentaria, 
ex  qua  forsan  causa  accidit,  ut  fgeminae  s^- 
piiis  sub  morbis  nervosis  quam  viri  labo¬ 
rant. 

Morbi  debilitantes  etiam,  evacuationes  ni¬ 
miae,  et  cetera  qum  corpus  infirmum  faciunt, 
ad  choream  proclivitatem  inducere  dicuntur  \ 
ct  aliquando  hoc  ita  esse,  verisimile  videtur. 
Instabilitas  membrorum,  rheumatismum  se¬ 
quens,  haud  sine  jure,  in  causa  fuisse  inter¬ 
dum 

dum  existimata  est.  Sed  quoniam  indies  hae 
causae  vigent  sine  morbo  sequente,  vim  mino¬ 
rem  quam  vulgo  creduntur,  habere  necesse 
est. 

Utrum,  necne,  conditio  antea  dida  nervo¬ 
rum,  ita  vi  auda  fieri  possit,  ut  morbum,  sine 
ulFa  causa  locali  concurrente  moveat,  haud 
ambiguitate  caret.  Multa  certe  exempla 
auctoribus  enarrata  funt,  ubi  nulla  causa  talis 
cerni  potuit ;  nihilominus  ex  ratione  meden¬ 
di,  quae  optimos  edere  efFedus  in  chorea  com¬ 
perta  est,  concludere  liceat,  talia  exempla 

4 

saltem  esse  rara.  Quandoquidem  vero,  eaedem 
causae  in  diversis  aegris,  vel  aetatibus  diver¬ 
sis,  uno  tempore  epilepsiam,  alio  choream, 
alio  alias' convulsionum  species,  excitare  in¬ 
ventae  sunt,  confiteri  debemus,  esse  aliquid 
nobis  adhuc  prorsus  ignotum,  sive  in  vi  caus^ 
irritantis  existat,  sive  in  nervorum  conditione, 
vel  utrisque,  quod  uno  morbo  potius  quam 
alio  corpus  pronum  reddit. 


DE 

PE  CAUSIS  EXCITANTIBUS. 

Hujusce  ut  omnium  morborum  nervos 
afficientium,  causas  excitantes  innumerae  re¬ 
censitas  sunt,  atque  ab  uno  ad  alium  traditae. 
Ex  his  vero  plures  a  theoria  duxisse  videntur 
medici,  et  plures  adhuc  ex  similitudine  alio¬ 
rum  morborum.  Experientia  recentiore  nu¬ 
merus  et  diversitas  valde  imminuta  est. 

Nulla  videtur  esse  causa  tam  frequens 
quam  irritatio  in  intestinis,  ex  accumulatione 
sordium  oriens,  vel  faecium  induratarum.  Inti¬ 
ma  consensus  quas  inter  intestina  est  et  corpus 
universum,  omnibus  nota  est,  et  manifeste  patet 
ex  effedtibus  qui  vitia  aliqua  in  iis  sequuntur. 
Hi  praecipue  notabiles  sunt  in  infantibus, 
quorum  morbi  longe  plerique,  sed  prccsertim 
‘convulsivi,  ex  alvo  difficili  vel  sordibus  intesti¬ 
norum,  proveniunt,  et  statim  plenis  dejedioni- 
bus  amoventur.  Ut  causam  choream  inter¬ 
dum  inducentem  hanc  alvi  conditionem  sem- 

per 

per  notaverunt  medici  j  sed  nuper  solum  est 
quod  tam  frequens  et  valida  comperta  est. 

Non  solum  ex  alvi  astridione  quae  plerum¬ 
que  in  chorea  invenitur,  sed  magis  a  natura 
excretorum  hanc  causam  colligere  addudi 
sumus.  Hoc,  quantum  audivi  aut  legi,  primo 
a  Dodore  Hamilton^  Nosocomio  Edinburgi- 
nensi  medico,  observatum  est ;  qui  in  pluribus, 
quae  ab  illo  tradata  erant  exemplis,  dejedio- 
nes  semper  praeter  naturam  nigras  et  foetidas 
esse  sensit,  et  prout  hae  naturales  fierent,  vel 
contra,  morbum  levari  aut  exacerbari.  Hoc 
vero  infr4  plenius  comprobatum  erit,  ubi 
adjuvantia  et  laedentia  disceptanda  venie¬ 
mus. 

Hic  etiam  enumerandae,  sunt,  ut  causae 
paulb  remotiores,  digestio  imminuta  vel  de¬ 
pravata  ;  cibus  nimium  lautus,  vel  contra  in¬ 
salubris,  et  nutrimenti  expers ;  vita  sedenta¬ 
ria,  et  alia  quae  ventriculum  et  intestina  de¬ 
bilitant.  Sic  enim  secretiones  variae  impedi¬ 
untur  vel  depravantur,  alimenta  non  satis  con- 
coda  stagnant,  et  corrupta  fiunt,  quorum  ir¬ 
ritatio 

ritatio  denique  per  nervos  ad  totum  corpus 
propagatur. 

Hae  causae  ante^,  mobilitatem  illam,  qucC 
choreae  proclivitatem  dat,  inducere  did^  e» 
rant :  sed  haud  mimis  irritationem  localem 
gignendo,  agere  verisimile  est. 

Vermes  porro  in  intestinis  ut  caus^  cho¬ 
ream  inducentes  memorantur ;  et  proculdu- 
bio  magnam  vim  interdum  habent  in  morbis 
nervorum  ciendis.  Pauca  tamen  ex  exemplis 
choreae  quorum  medici  in  scriptis  mentionem 
faciunt,  ex  hac  causa  orta  esse  videntur. 

Alia  est  causa,  nec  quidem  rara,  difficul¬ 
tas  dentiendi,  tempore  praesertim  dentitionis 
secunda.  Exemplum  tale  *  Dodori  Monro 
seniori  videre  contigit,  nec  semel  tantum 
Dodori  Gregory.  In  dissertatione  porro  de 
Dentibus  a  Dodore  BLAKEf,  idem  in  aliis  ex¬ 
emplis  evenisse  affirmatur. 

Rdpi/lsiG, 


*  Audi  Praele<5tiones. 
f  Vide  Blake  on  the  Teeth.” 

Repulsio  etiam  eruptionum  in  cute,  inter 
causas  bujiis  morbi  a  quibusdam  enumeratur. 
Curatio  psorce  preematura  sola  est  causa  qute 
a  Dodlore  Darwin  notatur.  Motus  animi  vio^ 
lenti,  etiam,  ut  terror,  eosdem  effedusnonnun- 
quam  edere  dicuntur.  Sunt  qui  retensionem 
mensium  inter  has  causas  collocavere  :  et  in 
puella  quam  in  Nosocomio  chlorosi  afFedam 
vidi,  in  uno  brachio  quidam,  erant  motus  irre¬ 
gulares  convulsivi.  tJt  vero  alvus  adstricla 
erat,  et  aegra  unum  diem  solum  permansit, 
nihil  ex  hoc  concludere  licet :  Quinetiam  cho¬ 
rea  plerumque  aggressionem  facit,  prius  qUam 
causa  talis  existere  potest.  Credibile  vide¬ 
tur  choream  perraro  a  laesione  aliqua  cere¬ 
bri  organica,  oriri,  ex  eo  quod  generaliter 
curatio  efficitur.  Epilepsia  saepius  etiam  ex 
tali  affedione  nascitur. 

Hae  sunt  causae  praecipuae  quae  choream  ex¬ 
citare  didae  sunt.  Primo  numeratae  vero, 
scilicet  intestinorum  irritationes  et  dentitio, 
fere  solae  forsan  invenientur. 


C 


RATIO 

RATIO  MEDENDI. 

In  hoc  morbo  curando,  haud  satis  animos 
adverterunt  medici  ad  causas  excitantes,  sed 
totam  operam  semper  dederunt  ad  mobilita¬ 
tem  illam  generis  nervosi  superandam,  de 
qua  antea,  ut  causa  praedisponente,  diximus, 
et  quae  interdum  ipsa  morbum  idiopathicum 
formare,  pluribus  censebatur.  Ut  vero  haec 
corporis  conditio  haud  infrequenter  nobis 
congenita  est,  et  habitu  naturali  derivata,  et 
plerumque  diu  ante  morbi  occursum  existit, 
satis  manifestum  est  illam  removere  difficile 
saepe  et  lentum  futurum,  et  multo  facilius  esse 
irritationes  tollere,  quam  corpus  ita  firmum 
reddere  ut  iliis  haud  afficiatur.  Et  hoc,  ut 
protinus  patebit,  experientia  comprobatum 
est. 

Ut  causa  choreae  maxime  universalis  in  in¬ 
testinis  sedem  habere  antea  didta  est,  sic  pur¬ 
gatio  repetita,  illam  removendo,  aeque  univer¬ 
saliter  profuisse  nuper  comperta  est.  Ab  om¬ 
nibus 

nibus  fere  scriptoribus  sysfematicis,  purgan¬ 
tia  in  hoc  morbo  interdida  fuerunt,  quippe 
quae  corporis  debilitatem  idebque  morbum  au¬ 
gerent.  Sed  in  hoc,  ut  in  multis  aliis  exem¬ 
plis,  invenietur,  medicamenta  in  corpora  sana 
atque  morbo  laborantia  effedus  valde  diver¬ 
sos  interdum  habere  ;  atque  modum  praestan* 
tissimum  debilitatis  morbum  comitantis  amo¬ 
vendae,  esse  causam  morbi  ipsius  summis  vi¬ 
ribus  amovere. 

Purgantium  usus  in  chorea  a  Syden- 
HAMo  enixe  propugnatur  ;  cujus  consilia 
pradica,  qualiscunque  sit  theoria,  ‘nunquam 
non  attentionem  merentur,  utpote  ab  expe¬ 
rientia  latissima,  et  animo  maxime  sagaci  de¬ 
ducia.  Sanguinem  emittere  imprimis  sole¬ 
bat,  ad  uncias  septem  vel  odo  ;  dein  per  tres 
dies  alternas  purgare,  interpositis  amaris  at¬ 
que  anodynis.  Eadem  ter  quaterve  repetita 
erant.  Sanguinis  autem  emissio,  nisi  signa 
manifesta  plethorse  adsunt,  haud  prodesse  in¬ 
venitur  *,  corpus  enim  debilitat,  dum  causa 
excitans  immota  manet.  Ex  Sydenhami  qui- , 
dem  verbis,  patet,  majorem  in  purgantibus 

X 

fiduciam 

X 

fiduciam  ponere  quam  in  venassedlione,  ne¬ 
que  hanc  nimis  libere  usurpari  monere  Haec 
remedia  semper  morbum  sanavisse  affirmat : 
hoc  vero  quidam  amaris  quae  eodem  tempore 
dabat,  tribuere.  Successu  tamen  felici  qui 
usum  purgantium  nuper  secutus  est,  -verisimile 
est,  ex  his  praecipue  pendere  curam.  Aliquid 
certe  juvare  potuissent  corpus  universum,  et 
praesertim  ventriculum  corroborando,  et  hoc 
modo  causae  excitantis  accumulationem  prae¬ 
veniendo. 

Purgantia  vero  in  chorea  multo  latius  nu¬ 
per  usurpata  sunt  a  Dodlore  Hamilton,  et 
quidem  successu  maxime  insigni :  cujus  ex¬ 
empla  quinque  in  Commentario  Medico  et  Chi- 
riirgico  f  memorata  sunt.  Haec  vero  non  sunt 
omnia  :  Haud  pauciores  quindecirn  vel  sede¬ 
cim. 


*  “  Ad  quam  quidem  (sanitatis  redintegrationem) 

“  consummatius  perficiendam,  licet  audior  non  sim,  ut 

% 

plus  ter  quateive  ut  plurimum  sanguinem  emittat 
aeger ;  attamen  remedia  cathartica,,  et  alterantia, 
“  eousqae  in  usum  revocanda,  donec  redtisrime  tandem 
valeat,” — Vid.  ^ydenham. 

f  Vide  Audicai  and  Surgkal  Journal^  Edtnhurghy  No.  s. 

cim,  hoc  morbo  laborantes,  eadem  ratione  a 
Dodlore  Hamilton  curabantur*.  In  his  ex¬ 
emplis  perlegendis  haud  solum  sanitatis  redin- 
grationem,  sed  magis  temporis  brevitatem  in 
quo  consummata  est,  admiramur.  Ex  quin¬ 
que  supra  memoratis,  in  uno  solo  morbus 
plus  dies  quatuordecim  remediis  resistebat, 
et  in  hoc  symptomata  vehernentiora  erant.  In 
aliis  quibusdam  tempore  etiam  breviore  per- 
fedle  curabatur  aeger  :  chorea  contra,  sub  re¬ 
mediis  usitatis,  morbus  semper  lentus  inven- 
tus  est ;  saepe  per  menses  plures,  interdum 
per  annos,  spes  medici  deludens.  Haec  ratio 
medendi  prmcipue  natura  deje(d;ionum  indi¬ 
catur,  quae  fere  in  omnibus  sic  a  Dodiore  Ha- 
MiLxeN  tradatis,  nigrae,  et  fmtidissimae,  inve¬ 
niebantur  ;  in  plerisque  parcae  et  induratae  : 
morbi  porro  symptomata  gradatim  remittere 
observata  erant,  prout  magis  naturales  fierent 
evacuationes. 

Purgantia  igitur,  -et  luee  etiam  fortiora,  in- 

t 

dies  porrigi  debent,  usquedum  hos  edant  effec¬ 
tus, 


Audi  Prxle<Siones  Clinicas  Dodoris  Home. 

tus,  vel  donec  perfedte  valeat  aeger  ;  et  mi¬ 
rum  quidem  est  quanta  faecium  coliedtio  sic 
nonnunquam  dejicitur. 

Nec  causa  ulia  est  cur  timeamus  ne  ni¬ 
mium  debilitatus  sit  aeger.  Semper  contra 
validiores  indies  fiunt,  et  vultus  magis  hila¬ 
ris,  prout  minuitur  irritatio.  Hoc  perspicue 
vidi  illustratum  in  uno  ex  exemplis  supra  no¬ 
tatis ;  scilicet  puellae*,  a  Dodlore  Home  in 
Nosocomio  sanatae,  in  qua,  praeter  alia  cho¬ 
reae  symptomata,  vultus  fi^tuus  videbatur,  et 
signa  maximae  debilitatis  proferebat ;  sed  in¬ 
dies,  ex  usu  purgantium,  magis  valida  fiebat, 
et  vultus  naturalis. 

In  hoc  loco  vero  haud  intempestivum  erit 
enarrare,  hanc  puellam,  paucis  post  dimissa 
erat  diebus,  iterum  in  Nosocomium  receptam 
esse  typho  laborantem.  Motus  etiam  irregu¬ 
lares  redierant,  et  alvus  difficilis  fuit.  Praeter 
vinum  et  alia  remedia  in  typho  idonea  in¬ 
dies  purgata  fuit,  donec  motus  omnino  cessa- 
1 

vere 


^  Margarst/e'Murray. 

vere,  et  iterum  redlissime  valens  dimissa  est. 
Hic,  etiamsi  aegra,  ut  post  typhum  fieri  neces- 
se  est,  magnopere  debilitata  fuit:  attamen 
morbus  penitus  amovebatur,  causam  excitan¬ 
tem  tollendo. 

Remedia  cathartica  etiam  feliciter  fuisse 
usurpata  videntur/  a  Professore  Stoll  in 
Germania.  Duo  chorese  exempla  memorat, 
ab  emeticis  et  purgantibus  sanatae, —  “  alvo 
“  mediocriter  sed  quotidie  fluente.”  In  uno 
ex  his  aeger  post  emeticum  “  vomuit  amara 

I 

et  post  purgantia  repetita,  “  lumbricum  et  pi- 
’  tuitam  dejecit.” — ‘‘  In  hac  specie,”  di¬ 
cit  Sto^l,  (scilicet  a  pituita  amara  pri¬ 
marum  viarum  nata”),  nocuere  “  stimulan- 
tia,  belladonna,  zincum,  eledricitas 
Aliud  etiam  enarratur  exemplum  a  Dodore 
WnYTxf,  in  quo  morbus  diarrhoea  sponta¬ 
nea,  materiei  cujusdam  praeter  naturam  glu¬ 
tinosae,  omnino  cessavit.  Haec  vero  ostendere 

sufficiant 


*  Vide  Stoll,  Ratio  Medendi,  vol.  iii. 
t  VideWHYTT  on  the  Nerves.^' 

sufficiant  quam  arde  inter  se  coiineduntuf 

morbus  de  quo  versamur,  atque  intestinorum 

conditio.  Dici  forsan  post,  hanc  conditionem 

haud  causam,  sed  consequentiam,  esse  morbi ; 

\ 

quomodocunque  vero  hoc  sit,  non  dubitari 
potest  symptomata,  illa  augeri ;  et  experien¬ 
tia  iterata  probat,  hac  remota,  morbum  ple¬ 
rumque  cessare. 

Si  vermium  in  intestinis  suspicionem  habe¬ 
mus,  quaedam  ex  medicamentis  ad  has  delen¬ 
das  usitatis  praescribere  forsan  prodesset ;  etsi 
ad  hoc,  purgantia  repetita  satis  efficacia  ut 
plurimum  invenientur.  Si  signa  ulla  morbum 
a  dentitione  oriri  demonstrant,'  vel  a  dolore 
dentis  cariosi,  gingivas  persecare  quam  pri-- 
mum  debemus,  vel  dentem  culpandam  ex¬ 
trahere.  Hoc  modo  chorea  a  Professoribus 
Mo^iro  et  Gregory  plus  semel  sanata  est^. 
Quaecunque,  ^  denique,  causa  irritans  esse  vi¬ 
deatur,  eam  auferre  quantum  possumus  eni¬ 
tendum  est  j  sic  enim  citissime  amovebitur 
morbus, 

CeL 


*  Audi  Prxleitiones. 

Cei.  Darwin  ubi  (ut  plerumque  fieri  affir- 
mat)  a  repulsione  psorce  nascitur  chorea,  ae¬ 
grum  iterum  psora  afficere  suadet.  De  hoc 
vero  nihil  dicere  possum,  ut  nunquam  ab 
ullo  alio  medico  hortatum  audivi. 

.  Alia  est  medendi  ratio  quae  multo  magis  in¬ 
ter  medicos  praevaluit,  usu  scilicet  stimulanti¬ 
um  et  roborantium  :  atque  tametsi  remedia 
purgantia  longe  efficaciora  mihi  esse  videntur, 
negari  nihilominus  nequit,  morbum  hoc  modo 
saepe  superatum  esse ;  et  tonica  ut  dicuntur, 
saepe  cum  magno  commodo  purgantibus  con¬ 
jungi  posse. '  Ex  remediis  vero  roborantibus  * 
nulla  certe  aeque  valent  ac  exercitatio,  cum 
cibo  nutriente  et  concodlu  facili.  ^  Exercita¬ 
tio  modica,  omnes  secretiones  et  excretiones 
promovendo,  totum  corpus  firmat  roboratque, 
et  fundiones  ventriculi  et  intestinorum  spe- 
ciatim  adjuvat.  Cinchona,  etiam,  et  alia  re¬ 
media  amara,  cum  praeparatis  ex  ferro,  pluri¬ 
mis  fauste  usurpata  fuerunt.-  Talia  vero 
medicamenta,  nisi  cathartica  subinde  jungun¬ 
tur,  ventriculum  gravare  saepe  invenientur. 

D  De 

De  usu  frigidarii  in  chorea,  medici  inter  se 
haud  convenire  videntur  :  quibusdam  inutile 
vel  nocens  esse  dicitur ;  ab  aliis  (inter  quos 
'  Heeerden)  optimos  edere  effedus  affirmatur, 
praecipue  postquam  aeger  convalescere  ince¬ 
pit.  Haec  differentia  inter  effectus,  a  perio¬ 
dis  morbi  diversis,'  in  quibus  usum  est,  oriri 

videtur.  Enimvero  dum  primae  viae  sordibus 

/  > 

onerantur  vel  alvus  compressa,  frigidarium 
saepe  nocere  omnibus  innotuit.  In  declina¬ 
tione  contra  morbi,  cum  ex  vi  consuetudinis 
magna  ex  parte  protrahitur,  nullum  forsan 
remedium  magis  ad  sanitatis  redintegratio¬ 
nem  contulerit. 

Sunt  porro  varia  medicamenta  tonica  et  anti- 
spasmodica,  a  medicis  nervosa  didla,  quae  sae- 
pq  cum  successu  felici  in  chorea  usurpata  fu¬ 
isse  dicuntur.  Ex  his  valeriana  officinalis, 
et  praeparata  ex  argento,  cupro,  et  zinco,  prae¬ 
cipue  au6toribus  laudata  sunt.  In  Adis  So- 
cietat.  Med.  Londinensis,  vol.  iii.,  odo  vel  no¬ 
vem  exempla  choreae  usu  oxydi  zinci  curatae 
a  Dodore  Wright,  memorantur.  Hoc  ta¬ 
men  remedium  a  Dodore  Gregory  in  mor¬ 
bis 


( 

bis  nervosis  prorsus  fere  iners  compertum 
est  Et  in  his  exemplis  notatu  dignum  est, 
curationem  multb  tardiorem  esse  quam  in  illis, 

a  catharticis  tradatis.  In  pluribus  per  tres 

» 

menses  morbus  permansit ;  in  nullo,  praeter 
in  uno,  ante  mensem  elapsum  amotus  est. 
Nitras  argenti  et  arrmoniaretum  cupri  majo¬ 
rem  vim  in  nervos  habere  videntur,  et  atten¬ 
tionem  jure  merentur. 

:  Alia  hujus  generis  medicamina,  scilicet, 
belladonnam,  camphoram,  &c.  notavisse  suffi¬ 
ciat,  quippe  quae  in  effedibus  consentiunt, 
in  vi  solum  differunt.  Opium  a  Dodore  He- 
BERDEN  multum  laudatum  est,  cujus  omni 
node  grana  duo,  cum  eccoproticis  subinde  et 
amaris,  maxime  profuisse  affirmat. 

Aliud  quae  memorari  debet,  restat  remedi¬ 
um,  cujus  vis  in  genus  nervosum  omnibus 
nota  est,  scilicet  eleElricitas,  A  multis,  prae¬ 
cipue  Dodore  Currie,  optimos  effedus  pro¬ 
duxisse  dicitur  ;  et  ubi  morbus  aliis  remediis 
resistat,  hoc  non  omittere  debemus.  Forma 

scintillarum 


*  Audi  Prselediones  de  Medicina  Praflica. 

scintillarum  a  partibus  afFedis  elicitarum,  vel 

iduum  leniorum,  exhiberi  potest. 

* 

Ex  omnibus  antea  didis  patebit,  rationem 
illam  medendi  quae  a  remotione  causae  exci¬ 
tantis  pendet,  utpote  in  morbo  plerumque 
sympathica,  saepius  alia  quadam,  faustam  eva¬ 
suram.  Post  morbum  amotum  exercitatio, 
vidus  idoneus,  et  praecipue  alvus  semper  sa¬ 
tis  soluta,  necessaria  sunt,  ne  iterum  aeger  in 
morbum  laboretur. 

